Benut stembus teen amptenare | Netwerk24
Benut stembus teen amptenare
Deur Ontevrede van Kraaifontein 18 Januarie 2021 05:13
Ondersteun-die-beste, Eversdal (14.01), ek het al begin dink dat ek uitgesonder word deur die Kaapstad-metro se water- en elektrisiteitsafdeling met hul patetiese diens. Dit maak my bekommerd dat ons oënskynlik nie die uitsondering is nie, maar die reël as dit kom by dienslewering.
Hierdie patetiese diens se toppunt is hul sogenaamde ombudsman, wat ook maar net 'n amptenaar is en fokus op hul belange en geen belang in regverdigheid het nie. Met my vorige saak met die elektrisiteitsafdeling het die ombudsman byna twee jaar geneem om my te antwoord, maar met geen remedie nie.
Ek wag nou ná drie weke steeds om 'n erkenning van ontvangs te kry vir 'n klagte oor die waterafdeling.
Hierdie toedrag van sake laat die vraag: Wie is die skuldigste, die politici of die oorbetaalde, traak-my-nie-agtige personeel? Daar is binnekort munisipale verkiesings. Ek vertrou die publiek sal hul onvergenoegdheid by die stembus laat hoor. Die amptenary kan daarna aangevat word.